אינטרפול

הארגון הבינלאומי לשיטור פלילי (באנגלית: International Criminal Police Organization, ובקיצור – The International police – INTERPOL) הוא ארגון מודיעין משטרתי בינלאומי לצורכי שיטור פלילי. על אף שמו, אין מדובר בארגון אכיפת חוק, ועובדיו אינם אחראים על ביצוע אכיפה משטרתית, אלא על איסוף ועיבוד מודיעין פלילי בינלאומי המיועד לשימוש גופי השיטור במדינות החברות בארגון. ב-21 בנובמבר 2018 נבחר קים ג'ונג יאנג מדרום קוריאה, לנשיא האינטרפול, על רקע פרשת הנשיא הקודם מנג חונג-ויי שכיהן במקביל כסגן שר במשרד לביטחון הציבור של הרפובליקה העממית של סין ומאז 5 באוקטובר 2018 הוגדר כנעדר על ידי משטרת צרפת לאחר שלא נוצר עימו קשר מאז חודש ספטמבר בו ביקר בסין. הרשויות בסין מסרו כי ווי שוהה בארצו ומוחזק לחקירה על ידי הרשות למלחמה בשחיתות בעוון עבירות שלא פורטו. ב-7 באוקטובר 2018 הודיע האינטרפול כי מנג חונג-ווי הנמצא בסין התפטר מתפקידו. ב-21 בינואר 2020 נשפט ונכלא ל-13 שנים וחצי בשל עבירות שביצע בסין עוד טרם מינויו לנשיא האינטרפול. המזכ"ל הנוכחי הוא יורגן שטוק מגרמניה. נכון לשנת 2013 העסיקה מזכירות האינטרפול צוות של 756 עובדים מ-100 מהמדינות החברות בארגון. הארגון נוסד בווינה שבאוסטריה בשנת 1923, תחת השם "ועדת השיטור הפלילי הבינלאומי" (International Criminal Police Commission, ובקיצור ICPC, או, בגרמנית Internationale Kriminalpolizeiliche Kommission – IKPK), ומטה הארגון הוצב בווינה. לנשיא הראשון של הארגון נבחר מפקד משטרת וינה, יוהאן שובר, שכיהן זמן מה כנשיא הרפובליקה האוסטרית, שהחזיק בתפקיד זה עד מותו ב-1932. ב-1934, עם מינויו של ד"ר ברנדט, הוחלט להצמיד את משרת ראש הארגון אל משרת ראש משטרת וינה. הארגון פעל מווינה עד לשנת 1938, עם סיפוח אוסטריה על ידי גרמניה הנאצית. בשנת 1942 העבירה גרמניה את מטה הארגון לברלין, שם נותר עד לתום מלחמת העולם השנייה, בשנת 1945. עקב מחסור בתיעוד, המקור היחיד כמעט להבנת השימוש שעשו הנאצים באינטרפול הוא מחקרו של יורגן ישקה (Juergen Jeschke) אודות האינטרפול ברייך השלישי שראה אור במאמר בשם "Interpol zwischen 1933 und 1945". מיד לאחר האנשלוס פיטר ריינהרד היידריך, ראש המשרד הראשי לביטחון הרייך, את ראש משטרת וינה וכיוון שהמשטרה האוסטרית חדלה להתקיים, מוזג תפקיד ראש המשטרה האוסטרית עם תפקיד ראש המשרד לביטחון הרייך בברלין. לכאורה מונה קצין האס אס האוסטרי אוטו שטיינהיזל לתפקיד, אך הוא היה רק איש קש. הארגון ניתק את קשריו עם משטרות צרפת, בריטניה ופולין, אך המשיך לקיים קשרים עם מרבית מדינות העולם, בהן ארצות הברית. עם מותו של שטיינהיזל ב-1940 "התבקש" היידריך על ידי מעט הנציגים שהשתתפו בהצבעה לקחת על עצמו את תפקיד ראש האינטרפול באופן רשמי. ב-27 במאי 1942 הרגו פרטיזנים צ'כים את היידריך ולתפקיד מונה ארנסט קלטנברונר. כלפי חוץ ביקשו הנאצים להציג דימוי רציני של הארגון כבלתי תלוי. המשטרות של המדינות הכבושות, הגרורות והנייטרליות המשיכו לדווח למטה האינטרפול והמשיכו להוות, בעיקר במערב אירופה, גורם במשפט הפלילי ולא פוליטי או מדיני, עד כי במספר מקרים פושעים פליליים יהודים שהיו עצורים במשטרה ניצלו ממשלוח להשמדה. אחת הטענות השגויות המופיעות לעיתים במחקרים ותיאורים אחרים על התקופה הנאצית היא שועידת ואנזה, אותה ארגן היידריך התקיימה במטה האינטרפול. מקור השגיאה הוא בעובדה שמטה האינטרפול שכן ברחוב ואנזה (Kleine Wannseestrasse), הקרוי על שם "אגם ואנזה הקטן" בעוד הוועידה התקיימה בווילה השוכנת לחופו של אגם ואנזה הגדול. לאחר מלחמת העולם השנייה הוקם הארגון מחדש תחת השם "הארגון הבינלאומי לשיטור פלילי" על ידי נציגי בעלות הברית מבלגיה, צרפת, מדינות סקנדינביה ובריטניה, ומטה הארגון החדש הוקם בסן-קלו, עיירה בפרברי פריז. השם "Interpol" היה במקור רק כתובת הטלגרף של הארגון, והפך לחלק משמו הרשמי רק מאוחר יותר, בשנת 1956. הארגון שינה את מקומו פעם אחת נוספת ב-1989, אז הועבר לעיר ליון שבצרפת. בשל מחויבותו לנייטרליות פוליטית, חוקת האינטרפול אוסרת על מעורבות בחקירות שאינן מערבות כמה מדינות חברות, וכן על מעורבות בכל חקירה של פשעים פוליטיים, צבאיים, דתיים או גזעניים. עבודת הארגון מתמקדת בעיקר בחקירות טרור, פשע מאורגן, ייצור סמים לא חוקי, סחר בסמים, הברחת נשק, סחר בבני אדם, הלבנת הון, פורנוגרפיית ילדים, פשעי מחשבים, שוחד וסחר לא חוקי בבעלי חיים. האינטרפול הוא הארגון הבינלאומי השני בגודלו בעולם (לאחר ארגון האומות המאוחדות). נכון לאוגוסט 2007 היו בו 186 מדינות חברות, ולכל אחת מהן משרד בארגון אשר משמש לקישור בין המדינה והארגון. משרד זה מאפשר לארגוני השיטור של המדינה גישה למידע המוחזק בארגון שהתקבל משאר המדינות החברות. יעילות המודיעין נובעת מההנחה שפושעים רבים נעזרים בפעולתם באנשי קשר מרחבי העולם, ופעולותיהם הפליליות אינן מוגבלות למדינת המוצא שלהם. הצורך במשרדים מתאמים אלה נובע מחוסר היכרות האינטרפול עם ארגוני השיטור הרבים ברחבי העולם, וצורך בגוף ממשק אשר יעבד וינתב את המידע הנדרש למקומות הנדרשים. מימון הארגון, כ-30 מיליון אירו בשנה, מגיע מתרומות שנתיות של המדינות החברות בו. הארגון מפרסם סוגים אחדים של הודעות: הודעה אדומה – הודעה על חשוד בפלילים הודעה צהובה – הודעה על נעדר הודעה שחורה – הודעה על נעדר שסביר שמת, למקרה שתימצא גופתו הודעה כחולה – הודעה המבקשת מידע על מקום הימצאו של אדם בשנת 2008 תיקנה העצרת הכללית של האינטרפול את חוקתה כדי להקים את הוועדה לפיקוח על תיקי אינטרפול ("CCF"). המדובר בגוף עצמאי שיש לו שני תפקידים עיקריים: לתת ייעוץ בנוגע לכל שימוש במידע אישי שברשות האינטרפול; לדון בבקשות לגישה למאגרי המידע של האינטרפול. ואולם, התפקיד הבולט ביותר של ה-CCF הוא לדון בעתירות משפטיות המוגשות על ידי חשודים המבקשים את ביטולן של "הודעות אדומות" שהוצאו על שמם ועניינן הכרזה בינלאומית עליהם כמבוקשים למעצר ולהסגרה. עתירות מהסוג הזה, ככלל, מצליחות אך ורק כאשר הוצאת "ההודעה האדומה" נחשבת להפרת החוקה של האינטרפול או לפגיעה בהכרזה לכל באי עולם בדבר זכויות האדם משום שהיא הוצאה מטעמים פוליטיים, דתיים, צבאיים או גזעניים. בראיון שנתן לירחון העסקי "פורבס" ביולי 2013, העיר הסניגור הישראלי, עו"ד ניק קאופמן, כי הדיון בעתירות מעין אלה יכול להימשך חודשים כאשר הוועדה אינה מחויבת לנמק את החלטתה ואין עליה זכות הערעור. החל מ-2002, החל האינטרפול לאסוף מידע על תעודות זהות ודרכונים גנובים/אבודים ממדינות החברות בארגון, ומדינות הארגון מנסות לשלב בדיקות אלה בביקורות הדרכונים שלהן, על מנת למנוע התחזות וזיוף זהויות. נכון לשנת 2006, מסד הנתונים כולל מעל ל-10 מיליון תעודות שנגנבו או אבדו. ישראל אינה שותפה במאגר זה. באינטרפול משתתפות מרבית המדינות החברות באו"ם. מדינות בודדות חברות באו"ם אולם אינן חלק מהאינטרפול הן: טובאלו, פלאו, קוריאה הצפונית. בספטמבר 2017 החליטה מליאת הארגון לקבל את מדינת האיים איי שלמה כחברה בארגון. באותה הצבעה הוחלט גם לצרף את הרשות הפלסטינית כחברה בארגון. אוגנדה אוגנדה אוזבקיסטן אוזבקיסטן אוסטריה אוסטריה אוסטרליה אוסטרליה אוקראינה אוקראינה אורוגוואי אורוגוואי אזרבייג'ן אזרבייג'ן איחוד האמירויות הערביות איחוד האמירויות הערביות איטליה איטליה איי בהאמה איי בהאמה איי מרשל איי מרשל אינדונזיה אינדונזיה איסלנד איסלנד אירלנד אירלנד איראן איראן אל סלוודור אל סלוודור אלבניה אלבניה אלג'יריה אלג'יריה אנגולה אנגולה אנדורה אנדורה אנטיגואה וברבודה אנטיגואה וברבודה אסטוניה אסטוניה אפגניסטן אפגניסטן אקוודור אקוודור ארגנטינה ארגנטינה ארובה (טריטוריה) ארובה אריתריאה אריתריאה ארמניה ארמניה ארצות הברית ארצות הברית אתיופיה אתיופיה בוטסואנה בוטסואנה בולגריה בולגריה בוליביה בוליביה בוסניה והרצגובינה בוסניה והרצגובינה בורונדי בורונדי בורקינה פאסו בורקינה פאסו בחריין בחריין בלגיה בלגיה בליז בליז בלארוס בלארוס בנגלדש בנגלדש בנין בנין ברבדוס ברבדוס ברוניי ברוניי ברזיל ברזיל גאנה גאנה גבון גבון גואטמלה גואטמלה גיאנה גיאנה ג'יבוטי ג'יבוטי גינאה ביסאו גינאה ביסאו גינאה המשוונית גינאה המשוונית גינאה גינאה גמביה גמביה ג'מייקה ג'מייקה גאורגיה גאורגיה גרמניה גרמניה גרנדה (מדינה) גרנדה דומיניקה דומיניקה דנמרק דנמרק דרום אפריקה דרום אפריקה דרום סודאן דרום סודאן קוריאה הדרומית קוריאה הדרומית האיטי האיטי האיים המלדיביים האיים המלדיביים הודו הודו הולנד הולנד הונגריה הונגריה הונדורס הונדורס הוותיקן הוותיקן הממלכה המאוחדת הממלכה המאוחדת הפיליפינים הפיליפינים הרפובליקה הדומיניקנית הרפובליקה הדומיניקנית הרפובליקה הדמוקרטית של קונגו הרפובליקה הדמוקרטית של קונגו הרפובליקה המרכז-אפריקאית הרפובליקה המרכז-אפריקאית הרפובליקה העממית של סין הרפובליקה העממית של סין הרפובליקה של קונגו הרפובליקה של קונגו הרשות הפלסטינית הרשות הפלסטינית וייטנאם וייטנאם ונואטו ונואטו ונצואלה ונצואלה זימבבואה זימבבואה זמביה זמביה חוף השנהב חוף השנהב טוגו טוגו טונגה טונגה טורקיה טורקיה טנזניה טנזניה טרינידד וטובגו טרינידד וטובגו יוון יוון יפן יפן ירדן ירדן ישראל ישראל כווית כווית כף ורדה כף ורדה לאוס לאוס לבנון לבנון לוב לוב לוקסמבורג לוקסמבורג לטביה לטביה ליבריה ליבריה ליטא ליטא ליכטנשטיין ליכטנשטיין לסוטו לסוטו מאוריציוס מאוריציוס מאוריטניה מאוריטניה מאלי מאלי מדגסקר מדגסקר מוזמביק מוזמביק מולדובה מולדובה מונגוליה מונגוליה מונקו מונקו מונטנגרו מונטנגרו מזרח טימור מזרח טימור מיאנמר מיאנמר מיקרונזיה מיקרונזיה מלאווי מלאווי מלזיה מלזיה מלטה מלטה מצרים מצרים מקדוניה מקדוניה מקסיקו מקסיקו מרוקו מרוקו נאורו נאורו נורווגיה נורווגיה ניגריה ניגריה ניו זילנד ניו זילנד ניז'ר ניז'ר ניקרגואה ניקרגואה נמיביה נמיביה נפאל נפאל סאו טומה ופרינסיפה סאו טומה ופרינסיפה סודאן סודאן סווזילנד סווזילנד סומליה סומליה סוריה סוריה סורינאם סורינאם סיירה לאון סיירה לאון סיישל סיישל סינגפור סינגפור סלובניה סלובניה סלובקיה סלובקיה סנגל סנגל סנט וינסנט והגרנדינים סנט וינסנט והגרנדינים סנט לוסיה סנט לוסיה סנט קיטס ונוויס סנט קיטס ונוויס ספרד ספרד סרביה סרביה סרי לנקה סרי לנקה עומאן עומאן עיראק עיראק ערב הסעודית ערב הסעודית פולין פולין פורטוגל פורטוגל פיג'י פיג'י פינלנד פינלנד פנמה פנמה פפואה גינאה החדשה פפואה גינאה החדשה פקיסטן פקיסטן פרגוואי פרגוואי פרו פרו צ'אד צ'אד צ'ילה צ'ילה צ'כיה צ'כיה צרפת צרפת קובה קובה קולומביה קולומביה קוסטה ריקה קוסטה ריקה קזחסטן קזחסטן קומורו קומורו קטר (מדינה) קטר קירגיזסטן קירגיזסטן קיריבטי קיריבטי קמבודיה קמבודיה קמרון קמרון קנדה קנדה קניה קניה קפריסין קפריסין קרואטיה קרואטיה רואנדה רואנדה רומניה רומניה רוסיה רוסיה שוודיה שוודיה שווייץ שווייץ תאילנד תאילנד תוניסיה תוניסיה תימן תימן מדיה וקבצים בנושא אינטרפול בוויקישיתוף אתר האינטרנט הרשמי של אינטרפול אינטרפול, ברשת החברתית פייסבוק אינטרפול, ברשת החברתית אקס (טוויטר) אינטרפול, ברשת החברתית אינסטגרם אינטרפול, ברשת החברתית LinkedIn אינטרפול, סרטונים בערוץ היוטיוב אינטרפול, באתר אנציקלופדיה בריטניקה (באנגלית) מכה לרוסיה: האינטרפול מינה דרום קוריאני לראשות הארגון, באתר וואלה, 21 בנובמבר 2018 המאמר נסקר במאמר האינטרפול וועידת ואנזה בספרו של יוסף ולק, כיום אתמול, הוצאת ששר, אוניברסיטת בר-אילן ומכון ליאו בק, 1997. עמ' 155–159. איילת שני, בכל מקום שהגעתי אליו בחקירת ליברמן, זה היה כאילו מישהו היה שם לפני, באתר הארץ, 2 באוגוסט 2018 ברק רביד, האינטרפול הצביע בעד קבלת "מדינת פלסטין" לארגון, באתר הארץ, 27 בספטמבר 2017